Дзеяньне ўрадавага дакумэнту, па словах Г.Фядыніча, закранае 70% прадпрыемстваў радыёэлектронікі, паколькі нават самыя буйныя прадпрыемствы маюць пэўныя дзяржаўныя ільготы й прывілеі. Вядома, можна было іх ня скарыстоўваць, але яны працяглы час былі адзіным выйсьцем, каб не зачыніць прадпрыемства й не адправіць працаўнікоў у вымушаны адпачынак, а то й - на вуліцу. Паколькі многія з прадпрыемстваў працягваюць выконваць неўласьцівыя ім функцыі (напрыклад, вымушаныя трымаць 10 чалавек на вытворчых апэрацыях, якія могуць выконваць пяць), то, у сваю чаргу, яны разьлічваюць, што й дзяржава аддзячыць ім за гэта. Насамрэч, атрымліваецца наадварот.